O rugby ye un esporte de contacto en equipe naixito d'Anglaterra. Ye muit popular en as Islas Britanicas y en atros países anglosaxons, más que más en as antigas colonias britanicas d'Australia, Nueva Zelanda y Surafrica, asinas como en Francia y en Italia. Tamién se practica, encara que con menos importancia, en atros países d'o continent europeu, como Portugal, Espanya y países de l'este europeu, como Rumanía, Cheorchia u Rusia. En America se practica más que más en Archentina y atros países como Canadá, Estatos Unitos, Uruguai, Chile, Brasil, Paraguai y menos en Venezuela, Colombia y Perú. En Africa ye popular, por influencia surafricana, en Namibia y Zimbabue, y por influencia francesa en Tunizia, Costa de Vori, Madagascar, y Marruecos. Por influencia australiana y neozelandesa, o rugby ye tamién un esporte popular en bellas islas d'o Pacifico como Fichi, Tonga y Samoa. En Asia, o equipe más destacato ye Chapón.